La Piscina Coberta acull una passada per a l’autonòmic de natació sincronitzada
2025-07-24

El Club Atlantis Sincro de Burjassot ja ho té tot preparat per a acollir, en la Piscina Coberta Municipal, la segona jornada de proves de nivell autonòmic que diumenge que ve, 7 de febrer, se celebrarà a Burjassot a partir de les nou del matí.

En aquest cas, la piscina de Burjassot acollirà les esportistes del club local que es presentaran a les proves, d’habilitats en sec i aigua, natació i figures, i també d’aquelles que provenen de Castelló. En el cas de les esportistes d’Alacant, la seua jornada de proves serà un dia abans, el dissabte, en la piscina de la localitat de Torrent.

La passada es realitzarà, tal com es pot consultar en la web de la Federació de Natació de la Comunitat Valenciana, en categoria Aleví I-II, Infantil i Juvenil.